ສານ ສຫລ ຕັດສິນໂທດ ຈຳຄຸກ ຜູ້ສົມຮູ້ຮ່ວມຄິດ ກັບກຸ່ມກໍ່ການຮ້າຍ
ທ້າວ Ahmed ຍອມຮັບຜິດວ່າ ໄດ້ຮັບການຝຶກອົບຮົມ ທາງທະຫານ ຈາກກຸ່ມອິສລາມ ຫົວຮຸນແຮງຈັດ Al-Shabab ແລະວ່າ ລາວ​ເປັນ​ຜູ້​ຈັດ​ຫາ ປືນແລະກະສຸນ ໃຫ້ກຸ່ມດັ່ງກ່າວ.
ສານລັດຖະບານກາງຂອງສະຫະລັດແຫ່ງນຶ່ງ ໄດ້ຕັດສິນໂທດ ຄົນສັນຊາດ Eritrea ໃຫ້ຈໍາຄຸກ ເປັນເວລາຫລາຍກວ່າ 9 ປີ ຍ້ອນໄດ້ສົມຮູ້ຮ່ວມຄິດກັບ ພວກກໍ່ການຮ້າຍ Al-Shabab ຢູ່ໃນໂຊມາເລຍ ທ້າວ Mohhammed Ibrahim Ahmed ຍອມຮັບຜິດ ໃນປີ ກາຍນີ້ວ່າໄດ້ຮັບການຝຶກອົບຮົມທາງທະຫານຈາກກຸ່ມອິສລາມຫົວຮຸນແຮງຈັດດັ່ງກ່າວ ແລະວ່າ ໄດ້ເປັນຜູ້ຈັດຫາປືນ ແລະກະສຸນ ໃຫ້ແກ່ຜູ້ບັນຊາການພວກກໍ່ການຮ້າຍ Al-Shabab ທ້າວ Ahmed ທີ່ເກີດຢູ່ໃນປະເທດ Eritrea ໄດ້ດໍາລົງຊີວິດ ຢູ່ປະເທດສະວີເດັນ ກ່ອນຈະ ເດີນທາງໄປຍັງໂຊມາເລຍ ລາວໄດ້ຖືກຈັບຢູ່ໄນຈີເຣຍ ແລະ ໃນທີ່ສຸດກໍໄດ້ຖືກສົ່ງຕົວ ໃຫ້ແກ່ເຈົ້າໜ້າທີ່ສະຫະລັດ ກຸ່ມກໍ່ການຮ້າຍ Al-Shabab ແມ່ນທໍາການຕໍ່ສູ້ເພື່ອຢາກຫັນປ່ຽນໃຫ້ໂຊມາເລຍ ກາຍເປັນ ປະເທດອິສລາມ ທີ່ນິຍົມແນວທາງເດີມ ກຸ່ມດັ່ງກ່າວໄດ້ຮັບການເສຍໄຊຢ່າງຮ້າຍແຮງ ຍ້ອນນໍ້າມືຂອງກໍາລັງສະຫະພາບອາຟຣິກາ ແຕ່ວ່າກໍຍັງຄວບຄຸມພື້ນທີ່ພາກສ່ວນໃຫຍ່ ຂອງປະເທດດັ່ງກ່າວຢູ່